Referat generalforsamling 27.marts 2018

Til stede: Michael (nr.8), Henrik (nr.40), Morten (nr.54), Kenneth (nr.76)

Dagsorden:

1. Velkomst.
2. Valg af dirigent.
3. Aflæggelse af årsberetning af formanden.
4. Forelæggelse til godkendelse af årsregnskab med påtegning af revisor.
5. Forelæggelse til godkendelse af budget for det kommende år og prognose for det følgende år.
6. Forslag fra bestyrelsen eller medlemmer.
7. Godkendelse af medlemmers anmodning om tilladelse til forbedringer og forandringer.
8. Valg af bestyrelse, suppleanter og formand.
9. Valg af revisor og suppleant.
10. Eventuelt.

**1:Velkomst**

Formanden byder velkommen til de fremmødte grundejere.

**2: Valg af dirigent**

Det besluttes at formanden styrer mødet, idet ingen fremmødte ønsker at være dirigent. Det konstateres at generalforsamlingen er lovligt varslet.

**3: Aflæggelse af årsberetning af formanden**

Formanden fremlægger sin årsberetning.

Der har været afholdt 3 bestyrelsesmøder siden sidste GF. De største projekter har været vedr.

Gennemgang af haver / fællesarealer - Udsendelse af udbedringsønsker vedr. haver. Dette skal der følges op på igen både overfor ejere og administratorer (Taurus)

**4: Forelæggelse til godkendelse af årsregnskab med påtegning af revisor**

Regnskabet for 2017 fremlægges af Kenneth.

Regnskabet for 2017 er med et negativt resultat på ca. 27.000, pga. uforudsete udgifter til kloakservice. Regnskabet for 2017 blev herefter godkendt.

**5: Forelæggelse af budget for 2018**

Der budgetteres med 52.500 til vedligeholdelse af fællesarealer og ligeledes 45.000 til vinterforanstaltninger. Budgettet for 2018 godkendes herefter.

**6: Forslag fra medlemmer og bestyrelse**

Bestyrelsen har modtaget ikke modtaget nogle forslag fra medlemmerne. Bestyrelsen foreslår en årlig bestyrelses middag – dette vedtages.

**7: Anmodninger fra medlemmer om tilladelse til forbedringer**

Bestyrelse har ikke modtaget nogen anmodninger.

**8: Valg til bestyrelsen**

Bestyrelsen bestående af Henrik, Michael, Morten og Kenneth modtager alle genvalg.

Bestyrelsen konstituerer sig ved først kommende bestyrelsesmøde.

**9: Valg til revisor**

Martijn (Nr.66) som har været revisor på 2017 regnskabet forventes at forsætte.

**10: Eventuelt.**

Alle bidrog til en livlig diskussion vedr. følgende emner som blev nævnt.

Bestyrelsen foreslår at genoptage en tidligere tradition om at afholde en sommerfest for foreningens beboere. Vi prøver at sende en føler ud vedr. lørdag 25/8 når alle er hjemme fra sommerferie.

Mange steder trænger hegn/skure/carporte at blive malet. Alle bør male min. hver 3. år.

Herefter blev mødet hævet. Der takkes for god ro og orden.

Bestyrelsen, Solsikkehusene.